The Amazing Race Norge 2

**The Amazing Race Norge 2** er den andre sesongen av den norske realityserien The Amazing Race Norge. The Amazing Race Norge 2 fulgte 10 deltakerpar med en pre-eksisterende relasjon i et kappløp rundt om i verden.

Sesongen hadde premiere 6. mars 2013.

Finalen ble sendt 22. mai, der brødrene Omar og Bilal Ishqair stakk av med seieren i den andre sesongen av The Amazing Race Norge. En spesialepisode med høydepunkter fra sesongen ble sendt 29. mai.

## Produksjon
18. august 2012 ble det bekreftet at Freddy dos Santos ville fortsette som programleder. Den andre sesongen av The Amazing Race Norge reiste gjennom seks land på tre kontinenter. Sør-Afrika, Namibia, Chile, Argentina og Brasil ble besøkt for første gang av The Amazing Race Norge.

Denne sesongen introduserte to elementer som blir brukt i den amerikanske versjonen; U-Sving og Veikryss. I en U-Sving, kan et lag tvinge et annet lag til å gjennomføre den siden av Veivalget som de tidligere ikke gjorde. I et Veikryss, må det første laget som ankommer vente på et annet lag. I motsetning til den amerikanske versjonen, der lagene samarbeider om en oppgave, må lagene konkurrere i en oppgave. Vinnerlaget får neste ledetråd, mens det tapende laget må vente på et annet lag før de gjør oppgaven om igjen. Syklusen gjentas til det står et lag igjen. Det siste laget må da gjøre oppgaven en siste gang før de får neste ledetråd.

Hvis lag som kom til Pit-Stop samtidig ville de ikke få samme plassering. Men i motsetning til den amerikanske versjonen, ville lagene starte neste etappe samtidig. Dette skjedde i den andre etappen, da lagene på andre, tredje og fjerdeplass startet samtidig, i tillegg til syvende og åttendeplass.

### Casting
Søknadsfristen for den andre sesongen av The Amazing Race Norge var fra 1. juli til 15. august 2012. Det var 18 års aldersgrense for å delta i programmet. 20. november 2012 ble det avslørt hvilke 10 lag som skulle delta.

### Markedsføring
Nordea, Subaru, Hotels.com, Gouda og Elproffen var noen av sponsorene for den andre sesongen av The Amazing Race Norge.



## Resultat
Følgende lag deltok i kappløpet, med deres relasjon på det tidspunktet innspillingen foregikk.

*En  lagplassering indikerer at laget ble eliminert.
*En blå understreket lagplassering indikerer at laget kom sist i en ikke-elimineringsetappe, og fikk et Handikap i neste etappe.
*En gul + ved etappenummer indikerer at det var et Veikryss i den etappen. En gul – indikerer at laget tapte Veikrysset.
*En brun ⊃ indikerer at laget brukte U-sving. En brun ⊂ indikerer at laget ble U-svingt.

## Premier
* **Etappe 5** - Gavekort på 15 000 kr fra Hotels.com
* **Etappe 6** - Gavekort på 15 000 kr fra Hotels.com
* **Etappe 9** - Gavekort på 10 000 kr fra Hotels.com
* **Etappe 10** - Gavekort på 10 000 kr fra Hotels.com
* **Etappe 12** - 500 000 kr fra Nordea og hver sin Subaru Forester.

## Sammendrag

### Etappe 1 (Norge → Sør-Afrika)

* Bygdøy, Oslo, **[[Norge]]**  (Norsk Maritimt Museum – Krigsseilermonumentet) (Startstreken)
* Bygdøy, Oslo (Frammuseet)
* Oslo (Sentrum parkeringshus)
* Oslo (Karl Johans gate)
* Oslo (Nobels Fredssenter)
*  Oslo (Oslo lufthavn, Gardermoen) til Cape Town, **[[Sør-Afrika]]**  (Cape Town internasjonale lufthavn)
* Cape Town (Victoria & Alfred Waterfront – Nobel Square)
* Cape Town (Langa – Simons Curio)
* Cape Town (Heritage Square – 68 Short Market Street)
* Cape Town (Castle of Good Hope)  

I sesongens første Veisperring, måtte et lagmedlem bruke en nøkkelknippe fullt med nøkler for å låse seg inn i et rom på Castle of Good Hope og finne neste ledetråd.

**Tilleggsoppgaver**
* På Frammuseet, måtte lagene lete etter en av ti ledetråder, gjemt om bord i båten «Fram», som var brukt av Fridtjof Nansen.
* På Karl Johans gate, måtte lagene lete etter en mann som het Jan Egil og kjøpe et eksemplar av bladet =Oslo som ville lede dem til neste destinasjon; Nobels Fredssenter.
* På Oslo lufthavn, Gardermoen måtte lagene lete etter en tavle der de måtte klistre opp et bilde av seg i den rekkefølgen de ankom tavlen. 
* På Cape Town internasjonale lufthavn, måtte lagene lete etter en mann som het Shiraz. Når lagene fant Shiraz, ville de få deres ledetråd med 5 minutters avgang i den rekkefølgen de hadde satt opp bilde på tavlen på Oslo lufthavn, Gardermoen.
* På Nobel Square, måtte lagene svare på seks spørsmål om sørafrikanske nobelprisvinnere. Når de hadde svart riktig, ville de første bokstavene lage ordet UBUNTU som er et etisk, ideologisk ordtak fra Afrika som betyr «Vi er mennesker, på grunn av andre mennesker». Når de hadde fått riktig løsningsord, ville de få neste ledetråd. 
* I Langa Township, måtte lagene lære en lokal dans kalt «Gumboot Dance». Når instruktøren var fornøyd med fremføringen, ville de få neste ledetråd.
* I Heritage Square, måtte lagene kjøpe et postkort med en beskjed fra Freddy. Beskjeden var at de skulle dra til stedet som var avbildet på postkortet; Castle of Good Hope.

### Etappe 2 (Sør-Afrika)

* Cape Town (Table Mountain)
* Muizenberg (Muizenberg Beach) 
* Kalk Bay (Kalk Bay Harbour)  
* Masiphumelele (Masiphumelele Cellphones & Take-Away)
* Cape Town (Chapman’s Peak) 

I denne etappens Veisperring, måtte et lagmedlem bygge tre modeller av strandhus som stod på stranden. De kunne bare bygge husene som matchet numrene de ble tildelt. I denne etappens Veivalg måtte lagene velge mellom *Telle* eller *Pelle*. I *Telle*, måtte lagene telle antall fisk som lå i en kasse med is. De måtte finne ut at det var 17 fisker som var rød, og 13 fisker som var blanke, for å få neste ledetråd. I *Pelle* måtte lagene først sløye 15 fisk. Deretter måtte fiskene festes sammen i en tråd med fem fisker på hver tråd. Når fiskeren var fornøyd med jobben, fikk de neste ledetråd.

**Tilleggsopplysning:**
* Lagene begynte denne etappen på Table Mountain.

**Tilleggsoppgaver:**
* Oppe på Table Mountain, måtte lagene ta bilde av fire utvalgte blomster som vokser oppe på Table Mountain. Når de hadde tatt bilde av de fire utvalgte blomstene, ville en botaniker gi dem neste ledetråd.
* Ved Kalk Bay Harbour måtte lagene finne fiskehandleren Ferial som ville gi dem neste ledetråd. 
* I Masiphumelele måtte lagene sykle til Cellphones & Take-Away. Når de ankom restauranten, måtte de bytte sauehodet som de hadde med seg, med et sørafrikansk delikatesse kalt «Smiley» (Kokt sauehode). De måtte spise opp «Smiley»-en for å få neste ledetråd.
* Ved Chapman’s Peak måtte lagene finne en major for å få neste ledetråd.
* Før Pit-Stop måtte lagene fyre av en kanon før de kunne sjekke inn.

### Etappe 3 (Sør-Afrika → Namibia)

* Cape Town (Gate)
*  Cape Town (Cape Town internasjonale lufthavn) til Windhoek, **[[Namibia]]**  (Windhoek Hosea Kutako internasjonale lufthavn)
* Windhoek (Trophäendienste Taxidermy)
* Windhoek (Katutura Township – Etyapa Tire Repair)
* Windhoek (Oshetu Community Market)  
*  Windhoek (Oshetu Community Market – Charterbuss) til Okapuka Game Reserve
* Otjihavera (Otjihavera Jernbanestasjon)  

I denne etappens Veivalg matte lagene velge mellom *Hugge* eller *Skrubbe*. I *Hugge*, måtte lagene finne Matteus Woodchopping og hugge ved. Når lagene fikk godkjent 25 vedkubber, fikk de neste ledetråd. I *Skrubbe*, måtte lagene finne Tangeni Car Wash. Der måtte lagene vaske biler innvendig og utvendig for å få neste ledetråd. I denne etappens Veisperring, måtte et lagmedlem spytte dyreavføring og legge ned en pinne der den landet, for å spytte ny avføring og ta opp pinnen og gjenta øvelsen helt til de nådde Pit-Stop.

**Tilleggsoppgaver**
* Utenfor Cape Town internasjonale lufthavn, måtte lagene finne en elefantstatue hvor de måtte plassere lagbildet deres opp på en tavle som ville bli brukt til den første oppgaven i Windhoek.  
* Ved Trophäendienste Taxidermy, måtte lagene identifisere dyreskinn til en rekke dyr. Antall skinn som lagene måtte identifisere var basert på rekkefølgen lagene ankom lufthavnen i Cape Town. De tre første lagene (Wenche & Eva, Julie & Robert og Solfrid & Sveinung) måtte bare identifisere to valgfrie skinn. De to neste (Cecilie & Camilla og Vinh & Terje) måtte identifisere fire skinn og de tre siste lagene (Omar & Bilal, Lill & Stian og Priscila & Lindsy) måtte identifisere alle seks skinnene. Når skinnene var identifisert, fikk de neste ledetråd. 
* Ved Etyapa Tire Repair måtte lagene kjøpe et dekk og skille dekket fra felgen før de ble sendt videre til skomakeren. Der måtte lagene levere dekket til skomakeren, som ville gi dem oppskåret dekk som lagene måtte lage sandaler av. Når sandalene var laget, måtte lagene prøvegå dem til Oshetu Community Market og gi dem til en skoselger som ville gi dem neste ledetråd. 
* Mens lagene dro gjennom Okapuka Game Reserve, måtte lagene samle avføring fra dyr før de dro videre til Otjihavera Jernbanestasjon. De ville trenge avføringene til Veisperringen.

### Etappe 4 (Namibia)

*  Otjihavera (Otjihavera Jernbanestasjon) til Erongo (Stingbank Jernbanestrekning)
* Spitzkoppe (Landsbybutikk)  
* Spitzkoppe (Spitzkoppe Primary School) 
* Spitzkoppe (Bushman Paradise)
* Spitzkoppe (Small Bushman Paradise)
* Khan River (Haigamkab)  
* Moonscape Canyon (Utkikkspunkt)
* Khan River (Moonscape Canyon) 

I denne etappens Veisperring måtte et lagmedlem lære seg fem ord på Damaraspråket ut ifra figurene på tøystykkene de kjøpte i landsbybutikken. Når de hadde gjengitt ordene riktig foran klassen, ville læreren gi dem neste ledetråd. I denne etappens Veivalg, måtte lagene velge mellom *Spare vann* eller *Koke vann*. I *Spare vann*, måtte lagene lære hvordan vann tradisjonelt av sanfolket ble gjemt unna. Først måtte lagene suge opp vann fra bakken ved hjelp av et sugerør, og fylle begge strutseggene med vann. Når eggene var fylt opp, måtte de tette igjen eggene med strå og deretter graves ned i bakken. Når de hadde gjort dette, fikk de neste ledetråd. I *Koke vann*, måtte lagene fyre opp et bål ved hjelp av pinner og koke vann som måtte fraktes med strutseegg de samlet inn tidligere. Når vannet begynte å koke, fikk de neste ledetråd.

**Tilleggsopplysning**
* I løpet av Pit-Stop, tok lagene tog ut til Namibørkenen. De ble sluppet av på forskjellige steder, ut ifra rekkefølgen de ankom Pit-Stop i forrige etappe.

**Tilleggsoppgaver**
* Etter å ha blitt sluppet av i Namibørkenen, måtte lagene finne en bil. Lagene måtte finne ut at de måtte sette på et dekk på bilen.
* Ved landsbybutikken, måtte lagene kjøpe en bunke med tøystykke for å få neste ledetråd. 
* Etter å ha gått opp Spitzkoppe opp til Bushman Paradise, ble lagene lært opp av en buskmann til å lage maling tradisjonelt brukt til hulemaling. Når malingen deres ble godkjent, ville buskmannen gi dem neste ledetråd.  
* Etter å ha «gått over fjellet» og gått innover dalen til Small Bushman Paradise, ville lagene finne biler med neste ledetråd i. 
* Ved Khan River, måtte lagene finne to av tjue strutseegg som var gjemt i området. De måtte ta med eggene, som skulle brukes til veivalgsoppgavene. 
* Før pit-stop, måtte lagene lete blant 200 tepper som var lagt rundt i området etter et av sju med neste ledetråd under. Når de hadde funnet ledetråden, kunne de løpe til pit-stop. Alle teppene de hadde berørt, måtte de ta med videre.

### Etappe 5 (Namibia → Chile)

*  Windhoek (Windhoek Hosea Kutako internasjonale lufthavn) til Santiago, **[[Chile]]**  (Comodoro Arturo Merino Benitez internasjonale lufthavn)
* Santiago (La Moneda)
* Santiago (Paseo Ahumada) 
* Santiago (Cerro Santa Lucía)
* Santiago (Cerro Calan-observatoriet) 
* Santiago (Mall Sport) 
* Santiago (Parque Forestral)
* Santiago (Parque Forestral – Museo Nacional de Bellas Artes) 

I denne etappens Veisperring, måtte et lagmedlem stille seg bak en nøttebod og riste en kilo med nøtter, og klargjøre dem for salg. Når bodeieren var fornøyd med kvaliteten på nøttene og pakkingen, ville han gi dem neste ledetråd. I denne etappens Veivalg, måtte lagene velge mellom *Henge høyt* eller *Stable drøyt*. Begge veivalgene foregikk i Mall Sport. I *Henge høyt*, måtte lagene gjennomføre en luftig hinderløype. Når begge lagmedlemmene hadde kommet seg over, ville de få neste ledetråd. I *Stable drøyt*, måtte lagene stable to pyramider av golfballer. Når pyramidene var ferdigstablet, ville de få neste ledetråd.

**Tilleggsoppgaver:**
* Ved La Moneda, ville lagene finne neste ledetråd ved å se opp på Torre Entel. Der ville det stå på skjermen «Bak presidentpalasset».
* Ved Cerro Calan, måtte lagene memorere stjernetegn, og sette dem i riktig rekkefølge. Når stjernetegnene var riktig plassert, ville en astronomistudent gi dem neste ledetråd. Som Handikap i denne etappen, måtte Vinh & Terje plassere navn på stjernetegnene, i tillegg til å sette stjernetegnene i riktig rekkefølge.
* I Parque Forestral, måtte lagene lagene spille emboque. Når begge hadde klart å kaste koppen opp og ned igjen på pinnen, ville lagene få neste ledetråd.

### Etappe 6 (Chile)

*  Santiago (Terminal Alameda) til Valparaíso
* Valparaíso (The Old Train)
* Valparaíso (Caleta Portales)  
* Viña del Mar (Soluret)
* Valparaíso (Parque Central – Ex Carcel) 
* Valparaíso (Pasaje L Bavestrello – Panfløytegutten) 
* Valparaíso (Paseo Yugoslavo) 

I denne etappens Veivalg, måtte lagene velge mellom *Klatre* eller *Klatte*. I *Klatre* måtte en på laget gjennomføre en akrobatisk øvelse mens den andre måtte klatre opp 5 meter i et tau for å få neste ledetråd. I *Klatte* måtte lagene fargelegge et maleri ved hjelp av tallsystem. Når maleriet var ferdigmalt og godkjent ville de få neste ledetråd. I denne etappens Veisperring, måtte et lagmedlem lære seg å spille refrenget til "*El Condor Pasa*" på panfløyte. Når dommeren var fornøyd med framføringen, kunne lagene løpe til Pit-Stop.

**Tilleggsoppgaver:**
* Inne i The Old Train, måtte lagene finne et bilde av Freddy som holdt et skilt med navnet på neste destinasjon.
* Ved Caleta Portales, måtte lagene spise en piure. Som Handikap i denne etappen, måtte Lill & Stian spise to piurer. 
* Ved soluret i Viña del Mar, måtte lagene gå en runde rundt soluret på nøyaktig 60 sekunder uten hjelpemidler (uten klokke) for å få neste ledetråd.

### Etappe 7 (Chile → Argentina)

*  Valparaíso (Veikrysset Edward Street og Avenida Brasil) til San Esteban
* San Esteban (Viña San Esteban) 
* San Esteban (Ristorante Casa E Campo)
* Portillo (Ski Portillo)
* Portillo (Laguna del Inca)
* Las Cuevas, Mendoza, **[[Argentina]]**  
* Mendoza (Aconcagua Provincial Park) 

I denne etappens Veisperring, måtte et lagmedlem lage vin ved å blande Cabernet Sauvignion (65 %), Petit Verdot (30 %) og Carmenere (5 %). Når blandingen ble godkjent av vinsmakeren, måtte vinen helles i en flaske, deretter måtte den korkes, forsegles med voks og til slutt merkes med vinetikett. Når vinmakeren godkjente jobben, ville de få neste ledetråd. I denne etappens Veivalg, måtte lagene velge mellom *Opptur* eller *Nedtur*. I *Opptur*, måtte lagene bære en 20&nbsp;kg sekk til en klatrer, som satt 120 høydemeter over der lagene startet, for å få neste ledetråd. I *Nedtur*, måtte lagene opp 230 høydemeter for å hente et tau, for å så levere tauet til klatreren for å få neste ledetråd.

**Tilleggsoppgaver:**
* Etter at lagene var ferdige med veisperringen, måtte de levere vinen til restauranteieren Gino for å få nøkkelen til neste ledetråd
* Inne på Ski Portillo, måtte lagene først levere to skjorter til rom 629, deretter måtte lagene hente brød fra bakeriet og til slutt måtte lagene levere to drinker fra baren til paret på balkongen. Etter at lagene hadde gjort oppgavene, måtte de se med kikkert etter neste ledetråd.
* Lagene måtte padle i kajakk fra Laguna del Inca og tilbake til Portillo Hotell. 
* Før Pit-Stop, måtte lagene laste ting på muldyr. Når oppakningen var godkjent, måtte de gå med muldyret til pit-stop.

### Etappe 8 (Argentina)

* Uribelarrea, Pampasregionen (Uribelarrea Jernbanestasjon)
* Uribelarrea (La Pulperia)
* Uribelarrea (En Palenque)
* Uribelarrea (Don Boscos)
* Uribelarrea (Esculea Agrotecnica Salesiana)
* Uribelarrea (Avenida Estancia La Figura)  
* Uribelarrea (Avenida Estancia La Figura - BBQ)   
* Uribelarrea (Avenida Estancia La Figura - Jorde) 
* Uribelarrea (Avenida Estancia La Figura - Ranch-hage) 

I sesongens første Veikryss, måtte lagene duellere mot hverandre i en gauchokonkurranse. På startsignal, måtte førstemann på laget ri gjennom en løype med tønner og tilbake. Så måtte andremann på laget ri gjennom samme løype og ved målstreken måtte de ta med seg en ring som hang ved hjelp av en pinne. Første laget som tok ned ringen, fikk neste ledetråd, mens det andre laget måtte vente til neste lag for å konkurrere. I denne etappens Veivalg, måtte lagene velge mellom *Mat* eller *Innmat*. I *Mat*, måtte lagene spise 2&nbsp;kg biff. Når all maten var spist opp, fikk de neste ledetråd. I *Innmat*, måtte lagene 1&nbsp;kg innvoller fra okse. Når alt var spist opp, fikk de neste ledetråd. I denne etappens Veisperring, måtte et lagmedlem kaste lasso og fange en trehest fra en bestemt avstand. Når hesten var fanget, måtte de dra hesten over streken og få tak i neste ledtråd.

**Tilleggsoppgave:**
* Ved La Pulperia, måtte lagene kjøpe en kalebass, bombilla og en pakke med yerba mate. Så måtte de bringe det de hadde kjøpt, til noen gauchoer som satt utenfor restauranten En Palenque. Der måtte de blande yerbabladene med vann, og drikke mate-te på tradisjonell måte. Når lagene hadde slurpet i seg teen, fikk de neste ledetråd. 
* Ved Don Boscos, måtte lagene skille ut 10 rødmerkede kyr fra kuflokken, og flytte dem til en annen innhegning for å få neste ledetråd. 
* Ved Esculea Agrotecnica Salesiana, måtte lagene finne kraftfôrsentralen, og fylle kraftfor i sekker. Ved hjelp av hest, måtte lagene transportere sekkene til Estansia La Figura. Der måtte sekkene veies. Veide sekkene mindre enn 50&nbsp;kg, måtte de tilbake for å fylle opp. Hvis de veide 50&nbsp;kg eller mer, fikk de neste ledetråd.

### Etappe 9 (Argentina)

* Villa Devoto, Buenos Aires (Devoto Jernbanestasjon) til Buenos Aires (Retiro Jernbanestasjon)
* Buenos Aires (Avenida 9 de Julio – Helsedepartementet)
* Buenos Aires (Avenida Corrientes – Libertador bokhandel)
* Buenos Aires (Milonga Confiteria Ideal) 
* Buenos Aires (Simo Confiteria)  
* Buenos Aires (Avisbod på hjørnet av Avenida Corrientes og Florida)
* Buenos Aires (Plaza General San Martin)
* Buenos Aires (Gobierno de la Ciudad)
* Buenos Aires (Avenida 9 de Julio – Banco Ciudad) 

I denne etappens Veisperring, måtte et lagmedlem velge en danseinstruktør og lære seg de grunnleggende trinnene for å danse tango. Deretter måtte de velge en dansepartner og danse i to minutter. Når dommeren var fornøyd med dansen, ville de få neste ledetråd. I denne etappens Veivalg, måtte lagene velge mellom *Gull i munn* eller *Sølv i bunn*. I *Gull i munn*, måtte lagene bake og steke 50 croissanter. Når bakeren var fornøyd med kvaliteten, ville de få neste ledetråd. I *Sølv i bunn*, måtte lagene selge 50 croissanter for $2 stykket. Når lagene hadde tjent $100, ville de få neste ledetråd. Som Handikap i denne etappen, måtte Lill & Stian selge 100 croissanter og tjene $200 for å få neste ledetråd.

**Tilleggsoppgaver:**
* Inne i Libertador bokhandel, måtte lagene finne boken «*Buenos Aires Baila Tango. Guia de Milongas*». Lagene måtte bla opp på side 97 for å få adressen til neste destinasjon.
* Ved avisboden, måtte lagene sette sammen 50 eksemplarer av avisen Clarín. Når bodeieren var fornøyd med arbeidet, ville de få neste ledetråd.
* Ved Plaza General San Martin, måtte lagene lufte 10 løshunder med samme farge på halsbåndene til Gobierno de la Ciudad for å få neste ledetråd.

### Etappe 10 (Argentina)

*  Buenos Aires (Aeroparque Jorge Newbery) til Puerto Iguazú (Cataratas del Iguazu lufthavn)
* Puerto Iguazú (Puerto Iguazú Havn)
* Iguazú nasjonalpark (Granja de Ceros)
* Iguazú nasjonalpark (Guarani Jefe) 
* Iguazú nasjonalpark (Base del Ejército Argentino) 
* Iguazú nasjonalpark (Iguazúfallene – Lower Trail utkikkspunkt) 

I denne etappens Veivalg, måtte lagene velge mellom *Høste* eller *Nøste*. I *Høste*, måtte lagene høste og rense 10 kilo mais for å få neste ledetråd. I *Nøste*, måtte lagene lage 4 meter tau av bark for å få neste ledetråd. I denne etappens Veisperring, måtte et lagmedlem gjennomføre en militærhinderløype for å få neste ledetråd.

**Tilleggsoppgaver:**
* Utenfor lufthavnen i Puerto Iguazú, måtte lagene tegne av et kart i den rekkefølgen som de ankom lufthavnen i Buenos Aires. Disse kartene måtte de bruke gjennom hele etappen. Når kartene var ferdigtegnet, ville de få neste ledetråd.
* I landsbyen Granja de Ceros, måtte lagene fange en gris, putte den i en sekk og levere den til landsbyhøvdingen i nabolandsbyen Guarani Jefe for å få neste ledetråd.
* Etter Veivalget, måtte lagene velge en guide som ville føre dem til et argentinsk militærleir.

### Etappe 11 (Argentina → Brasil)

* Foz do Iguaçu, **[[Brasil]]**  (Itaipu-demningen)
*  Foz do Iguaçu (Foz do Iguaçu internasjonale lufthavn) til Rio de Janeiro (Santos Dumont flyplass)
* Rio de Janeiro (Escadaria Selaron)  
* Niterói (Karanba Fotballklubb)  
*  Niterói (Araribóia) til Rio de Janeiro (Praca XV)
* Rio de Janeiro (Copacabana)   
* Rio de Janeiro (Ipanema Beach – Pir 8)
* Rio de Janeiro (Ipanema Beach – Pir 7)
* Rio de Janeiro (Arpoador) 

I denne etappens Veisperring, måtte et lagmedlem lete etter 10 avbildede fliser på Escadaria Selaron. Når de hadde funnet flisene, måtte de skrive ned bestemte bokstaver. Når lagene hadde kommet fram til riktig løsningssetning (Cesar,cadê minha pista?), ville de få neste ledetråd. Som Handikap i denne etappen, måtte Cecilie & Camilla finne 15 fliser på Veisperringen. I denne etappens Veikryss, måtte et lag spille 10-minutters fotballkamp mot et annet lag. Lagene måtte velge tre Karanba-spillere, slik at det ble 5 mot 5. Vinnerlaget fikk neste ledetråd, mens taperlaget måtte spille videre. I denne etappens Veivalg, måtte lagene velge mellom *Nett* og *Svett*. I *Nett*, måtte lagene rense og henge opp et fiskegarn. Når fiskeren var fornøyd med jobben, ville han vise vei til neste ledetråd. I *Svett*, måtte lagene lære seg en Capoeiradans og framføre den for en dommer. Når dommeren var fornøyd med framføringen, ville dommeren vise vei til neste ledetråd.

**Tilleggsopplysing:**
* I løpet av Pit-Stop, ble lagene fraktet fra Iguazú nasjonalpark i Argentina til Itaipu-demningen på brasiliansk side. Dette var starten på etappe 11.

**Tilleggsoppgaver:**
* På Santos Dumont lufthavn, måtte lagene samle inn traller for å få neste ledetråd. Siden Omar & Bilal kom først i forrige etappe, måtte de samle inn 5 traller, Julie & Robert måtte samle inn 10 traller, Solfrid & Sveinung 15 traller, og Cecilie & Camilla måtte samle inn 20 traller.
* Etter veisperringen, måtte lagene finne en av fire hvite folkevognbusser. Når de hadde funnet en buss, måtte de rope Karanba til sjåføren, for at sjåføren skulle kjøre dem til neste destinasjon.
* På Copacabana, måtte lagene finne neste ledetråd, som var gjemt inne i en sandslott.
* Ved pir 8 på Ipanema Beach, måtte lagene beregne hvor mye is som ville smelte på 800 meters gåtur. De måtte levere isen til en dommer ved pir 7. Der måtte isen veies inn til nøyaktig 20 kilo, for å kunne løpe til Pit-Stop. Veide isen mer eller mindre enn 20 kilo, måtte de gjøre oppgaven om igjen.

### Etappe 12 (Brasil → Norge)

* Rio de Janeiro (Leblon Strand)
*  Rio de Janeiro (Rio de Janeiro-Galeão internasjonale lufthavn) til Oslo, **[[Norge]]**  (Oslo lufthavn, Gardermoen)
*  Oslo (Oslo lufthavn stasjon) til Drammen (Drammen stasjon)
* Kongsberg (Magasinparken)
* Kongsberg (Jonas B. Gundersen Jazzkjøkken) 
* Kongsberg (FMC Technologies)
* Kongsberg (Kronene i Håvet)
* Kongsberg (Kongsberg Skisenter)
* Saggrenda (Kongens Gruve) 

I sesongens siste Veisperring, måtte et lagmedlem lære seg «Kongsberg Drikkevise» og framføre den. Når dommeren var fornøyd med framføringen, fikk de neste ledetråd.

**Tilleggsoppgaver:**
* Ved Leblon, måtte lagene svømme ut til en bøye og hente et bilde av seg selv. Lagene måtte henge opp bildet på en tavle og ta neste ledetråd.
* I Drammen, var det parkert tre biler på tre forskjellige steder. Rekkefølgen lagene fikk på tavlen i Rio de Janeiro, avgjorde hvor langt unna togstasjonen lagenes biler var plassert. Solfrid og Sveinungs bil stod 350 meter unna togstasjonen, Omar & Bilal 990 meter unna, og Cecilie og Camillas bil stod 1400 m unna. 
* Ved FMC Technologies, måtte lagene bygge en modell av undervannsrørkobling for olje og gass. Bruksanvisningen lagene fikk utdelt, stod på portugisisk, så lagene måtte lete i bygningen etter en som kunne oversette bruksanvisningen. Når koblingen var fedig bygget og godkjent, fikk de neste ledetråd. 
* Ved FMC Technologies måtte lagene navigere en undervannsrobot til å hente opp neste ledetråd, som lå 8 meter under vann.
* Ved Kongsberg Skisenter, måtte lagene stå telemark ned svart løype for å få neste ledetråd. 
* Utenfor Kongens Gruve, måtte lagene bruke hammer og meisel til å få ut neste ledetråd, som lå inni en betongblokk.
* Inne i Kongens Gruve, måtte lagene fekte mot en tidligere norgesmester. Når lagene fikk et poengstøt, fikk de neste ledetråd. 
* Foran målstreken i Kongens Gruve, måtte lagene finne riktig kombinasjon av tallene 2-6-7-8 for å åpne en safe. Hvis de hadde fem forsøk feil, låste tastaturet seg, og lagene måtte vente i 5 minutter før de kunne forsøke igjen. Når riktig tallkombinasjon var trykket inn (8-2-7-6), kunne de hente ut ledetråden og løpe til målstreken.

## Referanser

## Eksterne lenker
*